અમદાવાદ: રાજ્યના જુદા જુદા બનેલા માર્ગ અકસ્માતોમાં પાંચ વ્યક્તિનાં મોત અને છ જેટલી વ્યક્તિઓને ગંભીર ઈજાઓ થઈ હોવાનું જાણવા મળે છે. પોલીસે અા અંગે અકસ્માતે મોતના ગુના દાખલ કરી અાગળની કાર્યવાહી હાથ ધરી છે. અા અંગેની વિગત એવી છે કે બાયડ રોડ પર બોરોલ ગામ પાસે બનેલી હિટ એન્ડ રનની ઘટનામાં બે યુવાનોનાં મોત થયાં હતાં. બાયડ તાલુકાના લોક ગામના રહીશ અમિત રાઠોડ અને બુધાજી રાઠોડ બંને બાઈક પર પસાર થઈ રહ્યા હતા ત્યારે કોઈ અજાણ્યા વાહને અડફેટે લેતાં બંનેનાં મોત થયાં હતાં. જ્યારે શામળાજી નજીક ખારી ગામ પાસે બાઈક અકસ્માતમાં ઈજા થવાથી એક રાહદારીનું મોત થયું હતું. ખેરાળુ-ચરસોલ રોડ પર બે કાર વચ્ચે ગમખ્વાર અકસ્માત સર્જાતાં ફલુ ગામના શિક્ષક જિજ્ઞેશભાઈનું મોત થયું હતું જ્યારે ચાર જણાને ગંભીર ઈજાઓ પહોંચી હતી. પોલીસે તાત્કાલીક પહોંચી જઈ તમામ ઈજાગ્રસ્તોને સારવાર માટે ખસેડી બંને લાશને પીએમ માટે મોકલી અાપી હતી.